ลัฟเรนตียา

ลาฟเรนติยา (รัสเซีย: Лавре́нтия, ยูปิก: Ӄышы; ชูคอต: Ӄытрын, Ḳytryn; เนากาน: Qerre; อินูปิอัต: Kesrreq หรือ Kisrriq) เป็นหมู่บ้าน (selo) และเป็นศูนย์กลางการบริหารของเขตชูคอตสกีในเขตปกครองตนเองชูคอตคา ประเทศรัสเซีย ตั้งอยู่บนอ่าวลาฟเรนติยาใกล้กับช่องแคบแบริ่ง มีประชากรอยู่ที่ 1,459 คน (การสำรวจสำมะโนประชากรในปี ค.ศ. 2010); 1,333 คน (สำมะโน ค.ศ. 2002); 3,012 คน (สำมะโน ค.ศ. 1989). ลาฟเรนติยาเป็นศูนย์กลางการบริหารเขตเพียงแห่งเดียวในเขตปกครองตนเองทั้งหมดที่มีสถานะเป็นหมู่บ้าน อนึ่ง ประชากรของลาฟเรนติยาคิดเป็นร้อยละ 30.2 ของประชากรทั้งหมดของเขตชูคอตสกี และสนามบินลาฟเรนติยา (ICAO: UHML) ที่ซึ่งตั้งอยุ่ในหมู่บ้านนี้ เป็นสนามบินที่อยู่ทางตะวันออกสุดของโลก เศรษฐกิจ เมืองลาฟเรนติยาเป็นศูนย์กลางการบริหารของเขตชูคอตสกี ซึ่งประกอบด้วยสถานที่สำคัญต่าง ๆ มากมาย เช่น ศาลแขวงและอัยการประจำเขต โรงพยาบาล ที่ทำการไปรษณีย์ โรงเรียน โทรคมนาคม ร้านขายยา และเป็นสำนักงานใหญ่ประจำภูมิภาคของสายการบินชูโคตาเวีย การคมนาคม ลาฟเรนติยาอยู่ห่างจากเมืองอะนาดีร์คิดเป็นระยะทาง 650 กิโลเมตร (404 ไมล์) ทางอากาศ หมู่บ้านนี้เป็นที่ตั้งของท่าอากาศยานลาฟเรนติยา ทางถนน หมู่บ้านลอริโนเชื่อมต่อกับหมู่บ้านลาฟเรนติยาด้วยถนนลูกรัง โดยถนนนั้นคิดเป็นระยะทาง 40 กิโลเมตร (25 ไมล์) นอกจากถนนสั้น ๆ สายนี้แล้ว ลาฟเรนติยาก็ไม่มีช่องทางในการเชื่อมต่อกับส่วนอื่น ๆ ของโลกทางถนนแต่อย่างใด อย่างไรก็ตาม ภายในนิคมแห่งนี้มีถนนเพียงจำนวนเล็กน้อยเท่านั้น สภาพภูมิอากาศ ลาฟเรนติยามีภูมิอากาศแบบทุนดราอาร์กติก (การจำแนกภูมิอากาศเคิพเพิน: ET) อันเนื่องมาจากเดือนที่ร้อนที่สุดจะมีอุณหภูมิเฉลี่ยอยู่ระหว่าง 0 และ +10 องศาเซลเซียส (32 และ 50 องศาฟาเรนไฮต์) อ้างอิง แหล่งที่มา McKnight, Tom L; Hess, Darrel (2000). "Climate Zones and Types". Physical Geography: A Landscape Appreciation. Upper Saddle River, NJ: Prentice Hall. ISBN 0-13-020263-0. M Strogoff, P-C Brochet, and D. Auzias Petit Futé: Chukotka (2006). "Avant-Garde" Publishing House. แหล่งข้อมูลอื่น อิกอร์ ครุปนิค และมิคาอิล เคลนอฟ จุดสิ้นสุดของ "ดินแดนเอสกิโม": การย้ายถิ่นฐานของชาวยูปิกในชูโกตกา พ.ศ. 2501-2502 Études/Inuit/Studies 31 (1–2), 2550, หน้า 112 59–81. รวมถึงเนื้อหาเกี่ยวกับการย้ายที่ตั้งของ Naukan Naukan Yupik บางคนตั้งรกรากอยู่ใน Lavrentiya แกลอรี่รูปภาพของลาฟเรนติยา เก็บถาวร 2020-08-13 ที่ เวย์แบ็กแมชชีน (ในภาษารัสเซีย) ภาพพาโนรามาของ Lavrentiya (ในภาษารัสเซีย)